laion/Wikipedia-Exotic huggingface dataset:
Hendrik Nagla

Hendrik Nagla (sündinud 16. juulil 1941 Võnnus) on eesti saksofonist, klarnetist ja muusikapedagoog. Ta on õppinud Pärnu Lastemuusikakoolis klarnetit (Paavo Rahnu juhendamisel). 1963. aastal lõpetas ta Tartu Muusikakooli (Aadu Regi õpilasena) ja 1971. aastal Tallinna Riikliku Konservatooriumi (Juhan Kaljaspooliku klassis). Ta töötas aastatel 1963–1971 Eesti NSV Riikliku Filharmoonia estraadiorkestris, 1971–1994 Eesti Televisiooni ja Raadio estraadiorkestris ja 1994–2005 Politseiorkestris. 2004. aastast on ta Maardu Kunstide Kooli direktor. Aastatel 1971–1985 oli ta Georg Otsa nimelises Tallinna Muusikakoolis klarneti- ja saksofoniõpetaja, sama ametit peab ta 2000. aastast Tallinna Ülikoolis. Tema õpilaste seas on olnud Jüri Takjas, Aivo Luhaoja, Ülari Kirsipuu, Olavi Oismann. Ta on mänginud 1984. aastast baritonsaksofoni Tallinna Saksofonikvartetis, kellega on esitanud umbes 40 uut eesti helitööd. Tema abikaasa on klaveripedagoog Maire Nagla. 1985 Eesti NSV teeneline kunstnik Eesti muusika biograafiline leksikon. 2. köide: N–Y. Tallinn: Eesti Entsüklopeediakirjastus, 2008, lk. 10.
TIM

TIM on lühend, mis võib tähendada järgmist: Tallinna Inseneride Maja Tartu Inseneride Maja ... TIM Cup
TF

TF või .tf on lühend, mis võib tähendada järgmist: Tallinna Filharmoonia Tallinnfilm, filmistuudio Tubina Fond ... .tf, Prantsuse Lõunaalade Interneti tippdomeen
TET

TET on lühend, mis võib tähendada järgmist: Tallinna Ekskavaatoritehas Tallinna Elektrotehnika Tehas Tartu Ehitusmaterjalide Tehas ...
Talibid

Talibid (ka kujul: TALIBID; akronüüm ingliskeelsetest sõnadest Tallinn Interbank Bid Rate) oli[küsitav] Eesti Panga Eesti krooni kohta arvutatav Eestis tegutsevate pankade vaheline hoiuste intressimäär[viide?]. Eesti Pank lõpetas 29.12.2010 TALIBORi ja TALIBIDi fikseerimise, seoses euro kasutuselevõtuga Eestis alates 01.01.2011. aastal. Talibor Euribor
TAL

TAL on lühend, mis võib tähendada järgmist: Tallinna Arstide Liit Tartu Arstide Liit ...
Maire Nagla

Maire Nagla (aastani 1992 Maire Järvsalu; sündinud 26. juulil 1958 Rakveres) on eesti klaveriõpetaja. Ta lõpetas aastal 1972 (Ruth Patuse juhendamisel) klaverierialal Rakvere Lastemuusikakooli. Aastal 1980 lõpetas ta (Mare Otsa juhendamisel) Georg Otsa nimelise Tallinna Muusikakooli ja aastal 1985 Tallinna Riikliku Konservatooriumi (Toivo Nahkuri ja Aleksandra Juozapėnaitė-Eesmaa klassis). Ta töötas aastast 1980 Georg Otsa nimelises Tallinna Muusikakoolis: aastatel 1980–1990 kontsertmeistrina ja aastast 1982 ka üldklaveriõpetajana; aastast 2001 on ta üldklaveri osakonna juhataja; lisaks oli ta aastatel 2002–2004 õppeosakonna juhataja. Lisaks oli ta aastatel 2004–2005 Tabasalu Muusikakooli ja on aastast Aruküla huvikeskuse "Pääsulind" õppealajuhataja. Ta on aastast 1992 abielus saksofonisti, klarnetisti ja muusikapedagoogi Hendrik Naglaga. Eesti muusika biograafiline leksikon. 2. köide: N–Y. Tallinn: Eesti Entsüklopeediakirjastus, 2008, lk. 10.
Toop

Toop on vana mahuühik. Tallinna toop = 1,1864 liitrit Vene toop = 1,23 liitrit uus Riia toop = 1,28 liitrit (kasutusel 1833. aastast) Riia toop = 1,3216 liitrit Mõõtühikute loend
Phyllopteryginae

Phyllopteryginae on merinõellaste (Syngnathidae) klaad ja tunnustamata alamsugukond. 2010. aastal ilmunud merebioloogide Nerida G. Wilsoni ja Greg W. Rouse'i uurimustulemuste alusel moodustavad alamsugukonna Syngnathinae ( kuhu alla liigitatakse üle 50 perekonna) 2 perekonda omaette klaadi: Phycodurus Gill, 1896 Phyllopteryx Swainson, 1839 Mõlemad need perekonnad on monotüüpsed ja nende ainsamaid liike nimetatakse käibekeeles narmaskalaks. Samas Wilsoni ja Rouse'i töös kummutati ka varasem hüpotees, et perekonnad Phycodurus, Phyllopteryx ja Haliichthys võiksid moodustada omaette monofüleetilise rühma. Wilson ja Rouse leiavad ka, et Syngnathidae jagunemine ainult kaheks alamsugukonnaks on vastuvõetamatu ja edaspidine süstemaatika muutmine on hädavajalik. Autorid soovitavad mitme uue alamasugukonna, sealhulgas Phyllopteryginae, aktsepteerimist Nerida G. Wilson & Greg W. Rouse (2010). "Convergent camouflage and the non-monophyly of ‘seadragons’ (Syngnathidae: Teleostei): suggestions for a revised taxonomy of syngnathids". – Zoologica Scripta, 39, 551–558. ̈Vimeo.com Monterey Bay okeanaariumis tehtud video merinõellastest, sealhulgas narmaskaladest; vilksamisi näidatakse ka "kolmandat meridraakonit" Haliichthys taeniophorust.
Preisi Geldern

Preisi Geldern või Preisi Gelderland (hollandi Pruisisch Gelre; saksa Preußisch Geldern) oli Gelderni hertsogkonna osa, mida aastast 1713 valitses Preisi kuningriik. Selle pealinn oli Geldern. Gelderni hertsogkonna Ülemveerand oli 17. sajandi lõpuks osa hispaanlaste valitsetud Lõuna-Madalmaadest. 1713. aasta Utrechti rahuga pärast Hispaania pärilussõda jagati Ülemveerand Hollandi Vabariigi, Austria ja Preisimaa vahel. Gelderni kõrval olid teised linnad Preisi hertsogkonnas Horst, Venray ja Viersen, viimane neist oli eksklaav, mida ümbritses Jülichi hertsogkond. Preisi Geldern oli Saksa-Rooma riigi Alam-Reini-Vestfaali ringkonna osa. Preisi Gelderni okupeeris aastal 1794 revolutsiooniline Prantsusmaa ja hiljem annekteeris selle Prantsuse esimene keisririik ja sellest sai Roeri departemangu osa. Pärast Napoleoni sõdu said läänepiirkonnad Madalmaade kuningriigi osaks, samas idapiirkonnad, nagu Geldern ja Viersen, tehti uue Preisi Jülich-Kleve-Bergi provintsi osaks. Viimaseid piirkondi, kuigi seni keeleliselt ja kultuuriliselt hollandi, hakati kiiresti saksastama.
Haliichthys taeniophorus

Haliichthys taeniophorus on merinõellaste sugukonda kuuluv kalaliik monotüüpsest perekonnast Haliichthys. See merinõellaste liik kasvab kuni 30 sentimeetri pikkuseks. Elab liivase pinnaga madalvees kuni 16 meetri sügavusel. Leviala hõlmab Lääne-Austraalia rannikumeresid. Keha värv võib varieeruda rohekaskollasest kuni pruunikaspunaseni. Perekond Haliichthys kuulub alamsugukonda Syngnathinae. Esimesena kirjeldas uut perekonda oma ainsa liigiga Briti zooloog John Edward Grey 1859. aastal. Kuna Haliichthyse keha pind on kaetud vetikate lehti meenutavate nahajätketega, siis arvati, et ta on narmaskaladele lähedane liik. Kuid viimased molekulaar-fülogeneetilised uuringud on näidanud, et Haliichthys tegelikult ei kuulu perekondadega Phycodurus ja Phyllopteryx samasse monofüleetilisse rühma, millest lähtuvalt järeldati, et nende mimikri on evolutsiooni käigus iseseisvalt välja arenenud konvergentsi teel. Kuiter, R.H. (2000) Seahorses, Pipefishes and their Relatives – A Comprehensive Guide to Syngnathiformes. TMC Publishing, Chorleywood, UK. (Amazon.com) Haliichthys taeniophorus Gray, 1859 World Register of Marine Species Nerida G. Wilson & Greg W. Rouse (2010). "Convergent camouflage and the non-monophyly of ‘seadragons’ (Syngnathidae: Teleostei): suggestions for a revised taxonomy of syngnathids". – Zoologica Scripta, 39, 551–558. Ribbon Seadragon Video. youtube.com
Küünar

Küünar on pikkusühik. 1 küünar on 12 verssokit ehk 21 tolli = 0,533 meetrit. Maamõõtja küünar oli 0,607 meetrit. Liivimaa küünar
Sten Schwede

Sten Schwede (sündinud 16. märtsil 1974) on Eesti diplomaat. Schwede lõpetas aastal 1991 Gustav Adolfi Gümnaasiumi ja 1997 Trondheimi Ülikooli (NTNU) politoloogia erialal. Alates 1997. aastast töötab Schwede Eesti Välisministeeriumis. Aastatel 2011–2014 oli ta Eesti peakonsul New Yorgis. Alates 2014. aasta augustist oli Schwede Eesti suursaadik Tšehhi Vabariigis, 2017. aasta maist Sloveenias ja juunist Horvaatias. Aastatel 2018–2021 töötas Schwede Eesti Välisministeeriumi poliitikaosakonna 5. büroo direktori ametikohal. Alates 2021. aasta augustist on Schwede Eesti suursaadik Lõuna-Koreas. Schwede on Viljandi villatöösturi Jaan Schwede tütrepojapoeg. "Arhiivikoopia". Originaali arhiivikoopia seisuga 25. veebruar 2014. Vaadatud 4. septembril 2014.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 5. september 2014. Vaadatud 4. septembril 2014.{{netiviide}}: CS1 hooldus: arhiivikoopia kasutusel pealkirjana (link) "Eesti suursaadik Sloveenias andis üle volikirja". Originaali arhiivikoopia seisuga 22. mai 2017. "Eesti suursaadik andis Horvaatias üle volikirja". Originaali arhiivikoopia seisuga 7. juuni 2017.
Kevin Kauber

Kevin Kauber (sündinud 23. märtsil 1995 Tallinnas) on Eesti jalgpallur, ründaja. Ta mängib Premium liiga klubis Pärnu JK Vaprus. Klubikarjääri jooksul on ta mänginud mitmes välisklubis: Soome klubides TPS, ÅIFK ja Ekenäs IF, Sloveenia klubides Krka ja Tolmin, Läti kõrgliigas FK Jelgavas ning Walesis The New Saintsis. 1. augustil 2015 liitus Kauber Sloveenia kõrgliiga klubiga NK Krka. 9. jaanuaril 2018 liitus Kauber Walesi kõrgliiga klubiga The New Saints FC. 1. veebruaril 2019 liitus Kauber Eesti kõrgliiga klubiga Paide Linnameeskond. 2022. aasta hooaja eel liitus Kauber Eesti kõrgliigas mängiva Pärnu JK Vaprusega. 2016. aastal kutsuti Kauber esimest korda Eesti koondisesse, kuid debüüt jäi tegemata. Uuendatud seisuga 3. detsember 2023 Eesti karikas, Pokal Slovenije, Latvijas kauss, Welsh Cup Eesti Superkarikas, Üleminekumängud, Irn-Bru Cup Kõik mängud UEFA Euroopa Liigas Jelgava Läti karikas: 2015/16 The New Saints Welsh Premier League: 2017/18 Welsh League Cup: 2017/18 Kauber liitub Sloveenia esiliiga klubiga Soccernet.ee, 31. august 2015 Walesi jalgpalli valitseja palkas Eesti ründaja Õhtuleht, 19. jaanuar 2018 Ametlik: Kauber liitus Paide Linnameeskonnaga Soccernet.ee, 1. veebruar 2019 Vaprus täiendas ridu kuus aastat välismaal pallinud ründajaga Pärnu Postimees, 18. jaanuar 2022 ÕHTULEHE VIDEO | Viimasel hetkel koondisekutse saanud Kevin Kauber: A-koondis on ikkagi aste kõrgemal Õhtuleht, 28. mai 2016 Kevin Kauber Eesti Jalgpalli Liidu kodulehel Kevin Kauber koondise statistika Eesti Jalgpalli Liidu kodulehel Transfermarkti profiil Walesi jalgpalli valitseja palkas Eesti ründaja Õhtuleht, 19. jaanuar 2018
Joan Rivers

Joan Alexandra Rosenberg (sündinud Molinsky; 8. juuni 1933 Brooklyn, New York – 4. september 2014 Manhattan, New York) oli Ameerika Ühendriikide näitleja ja koomik. Rivers oli tuntud selle poolest, et laskis endale teha lugematuid iluoperatsioone, mille kohta ta ka ise keelt teritas. Rivers oli oma viimastel elupäevadel ühes New Yorgi kliinikus kurguoperatsioonil, kui ootamatult tekkisid tüsistused. Ta viidi küll üle suuremasse haiglasse, kuid seal ta ka suri. Järelehüüdeid tuli nii ajakirjanduses kui ka suhtlusmeedias paljudelt USA meelelahutusala tegelastelt, sealhulgas paljudelt näitlejatelt, koomikutelt ja teleesinejatelt. IMDb link puudub Joan Rivers andmekogus IMDb (inglise)
Ringo Starr

Sir Ringo Starr (sündinud 7. juulil 1940 Richard Starkey nime all Liverpoolis) on Suurbritannia muusik ja laulja, ansambli The Beatles trummar. Starr oli biitlitest vanim ning liitus bändiga viimasena (augustis 1962). Tema trummikäsitlust iseloomustab lihtsus, kindlus ja uuenduslikkus. Starr on kätt proovinud ka näitlejana ("Caveman", "The Magic Christian"). Tema trummimängu on paljud kiitnud, aga paljud ka kritiseerinud. Kriitikast hoolimata peavad mitmed tuntud trummarid teda oma eeskujuks. Biitlite lugude hulgas on vaid kaks Ringo Starri kirjutatud laulu: "Octopus's Garden" ja "Don't Pass Me By", kuid ta on laulnud sisse mitu hitti, nagu "Yellow Submarine" ja "With a Little Help from My Friends". Soolokarjääri alustas ta albumiga "Sentimental Journey", mis sisaldas töötlusi 1940. aastate kuulsatest lauludest, kõik produtseeritud mõne tuntud muusiku poolt ("Stardust" näiteks Ringo Starri endise bändikaaslase Paul McCartney poolt). Samal aastal salvestas ta veel kantrialbumi "Beaucoups of Blues", mis polnud edukas. Kõige edukam projekt oli album "Ringo" 1973. aastal. See tõusis mõlemal pool Atlandi ookeani plaadimüügiedetabeleis esikümnesse ja andis kaks esikohasinglit: "Photograph" (kirjutatud kahasse endise bändikaaslase George Harrisoniga) ja "You're Sixteen" (töötlus rokenrollhitist). Tema hitid on veel "No No Song", 'It Don't Come Easy", "Back Off Boogaloo", "Goodnight Vienna", veel üks rokenrolltöötlus "Only You", "La De Da" ja "Never Without You". Viimane kirjutati pärast George Harrisoni surma. Ringo Starr on mänginud trumme paljude sõprade bändides, sõbrad on vastutasuks tema albumitel kaasa teinud. Starr abiellus 1965. aastal Maureen Coxiga. Neil sündis kolm last: Zak, Jason ja Lee. 1975. aastal abielu lahutati. 1981. aastal abiellus Starr näitleja Barbara Bachiga, kelle tuntuim roll on Bondi-tüdruk Bondi-filmis "The Spy Who Loved Me". Nad tutvusid 1980. aastal filmi "Caveman" võtetel. 19. mail 1980 sõitsid nad Lõuna-Londonis Starri valge Mercedesega ning neil juhtus autoõnnetus. Pärast seda tegi Starr Bachile abieluettepaneku, öeldes: "Kui me suutsime selle koos üle elada, siis me suudame kõik üle elada." ("If we could both survive that, we could survive anything"). 1965 – Briti impeeriumi ordu liige (MBE) 2017 – löödi rüütliks (Knight Bachelor) Koduleht
Brooks Brothers

Brooks Brothers on Ameerika Ühendriikide kõige vanem meesterõivaste tootja. Selle 1818. aastal loodud perefirma peakontor asub New Yorgis Madison Avenuel. Ettevõtte asutas Henry Sands Brooks (1772–1833). 1833. aastal võttis tema äri üle vanim poeg Henry Jr, kes tegi seda kuni 1850. aastani, mil juhtima asusid nooremad vennad Daniel, John, Elisha ja Edward ja muutsid ettevõtte nime Brooks Brothersiks. Brooks Brothers on olnud rõivatööstuse innovaator ja paljude uute materjalide Ameerika Ühendriikidesse tooja. Näiteks hakati esimesena pakkuma võimalust osta poest valmisülikond. 2001. aastast kuulub firma Retail Brand Alliance'i gruppi ning tootevalikusse lisandusid ka naisterõivad ja kodutekstiilid. Ettevõte on loonud rõivad paljudele kuulsustele ja võimuesindajatele. Näiteks on Brooks Brothersi rõivaid kandnud 39 Ameerika Ühendriikide presidenti 44-st. 2012. aastal asusid Brooks Brothersi poed lisaks Ameerika Ühendriikidele veel 70 riigis. Brooks Brothersi Eesti fännileht Brooks Brothersi koduleht
Jack & Jones

Jack & Jones on meeste moe kaubamärk, mis kuulub Taani rõivafirmale Bestseller. Kaubamärk sai alguse 1990. aastal, mil Bestseller tuli Oslo moenädalal välja uue kollektsiooniga, mille sihtrühmaks olid noored mehed. Bestseller on pereettevõte, mis asutati 1975. aastal. Firma asutasid Merete Bech Povlsen ja Troels Holch Povlsen. Jack & Jones kaubamärgi kõige tuntumaks riideesemeks on teksapüksid. Kuid tänaseks on kaubamärk edasi arenenud ning teksapükse, riideid, jalatseid ja aksessuaare toodetakse meestele 5 alambrändi all. Need on: Jack & Jones Vintage Clothing, Premium by Jack & Jones, Originals by Jack & Jones, Core by Jack & Jones ja Jack & Jones Tech. Kaubamärgil on enam kui tuhat poodi 38 riigis. Lisaks müüakse Jack & Jonesi riideid veel tuhandete hulgimüügipartnerite kaudu. Samuti saab Jack & Jonesi tooteid osta internetipoest. Jack & Jones Eesti Fännileht Official Website
Mustang Jeans

Mustang Jeans on Saksamaal tegutsev ettevõte, mis esimesena Euroopas hakkas teksasid tootma. Perefirma lõi 1932. aastal Luise Hermann, kes võttis palgale 6 õmblejat. 1945. aastal asus perefirmasse tööle Albert Sefrenek (1920–2014), tänu kellele sisenes firma teksamaailma. Sefrenek tegi 1948. aastal ühes Frankfurdi baaris vahetuskaupa Ameerika sõduriga. Ta vahetas 6 pudelit schnappsi ehedate ameerika päritolu teksapükste vastu. Sellest teksapaarist sai alguse kogu järgnev tootmine. Mustang Jeans on Saksamaa teksatööstuse edulugu. Firma on läbi ajaloo silma paistnud loomingulisuse ja innovaatilisuse poolest. Mustang Jeans oli Euroopas esimene ka selle poolest, et hakkas tootma naisteteksasid ja velvetteksasid. Lisaks oli firma kogu maailmas esimene stretšteksade tootja. Firma sümbol on Ameerika metsik ja elavaloomuline mustangi hobune. Firma moto on “True Denim for true people”, mida võiks tõlkida eesti keelde kui “Õige teksa õigetele inimestele”. Koduleht
Arssin

Arssin on vana pikkusühik. 1 arssin = 1/3 sülda = 16 verssokit või 28 tolli (0,7112 meetrit). Mõõtühikute loend Vanade ja vähemlevinud mõõtühikute loend
Panoptikum

Panoptikum on inglise filosoofi Jeremy Benthami välja mõeldud ehitis, mille keskkohast (vaatetornist) sai ülevaate kogu ehitises toimuva üle. Jüri Saar. Kõikenägija Postimees, 22. veebruar 2014
Pinski rajoon

Pinski rajoon on 2. järgu haldusüksus (rajoon) Bresti oblastis Valgevenes. Rajoon piirneb lõunas Ukrainaga. Rajooni pindala on 3256 km². 2009. aasta seisuga elas seal 51 997 inimest. Rajoon moodustati aastal 1940. Rajoon koosneb järgmistest külanõukogudest: Achova, Aśniežycy, Baryčavičy, Biarozavičy, Bobryku, Chojna, Dubaj, Haradzišča, Kałavuravičy, Łahišyni, Łapacina, Łasicaki, Łyšča, Małotkavičy, Mierčycy, Novy Dvori, Parachonski, Parečča, Pinkavičy, Pleščycy, Sošna, Stavoki, Zaharodzki ja Vališča külanõukogu. Halduskeskus on Pinski linn, mis ametlikult rajooni koosseisu ei kuulu. Rajooni koosseisu kuulub Łahišyni alev. Dubaj Ivaniki Łahišyn Rajooni suurim jõgi on Prõpjats. Teised tähtsamad jõed on tema lisajõed Pina, Jasselda, Bobryk, Gorõn ja Stõr. Rajoon asub Polesje madalikul, osalt ka Zaharoddzie nime kandval madalikul. Kõrgused on valdavalt vahemikus 150–160 meetrit üle merepinna. Rajooni territooriumile jäävad Pinski sood. Madalaim koht ulatub 130 meetrit üle merepinna, kõrgeim koht (174 m) asub Mierčycy küla lähistel. 2009. aasta seisuga olid elanikest 92,24% valgevenelased, 2,64% venelased, 1,62% poolakad, 2,6% ukrainlased ja 0,9% oli teistest rahvustest. 70,66% elanike emakeeleks oli valgevene keel, 26,05% elanike emakeeleks oli vene keel. Koduse keelena kõneles valgevene keelt 39,56% elanikke, vene keelt aga 56,99%.  Pinski rajoon – pildid, videod ja helifailid Wikimedia Commonsis Rajooni täitevkomitee koduleht (vene keeles) Rajooni kaart
Roy Jacobsen

Roy Jacobsen (sündinud 26. detsembril 1954 Oslos) on norra kirjanik. Ta kasvas üles Oslo idaosas Groruddalenis. Aastatel 1979–1986 elas ta Solfjellsjøenis Dønna vallas Nordlandis (sealt oli pärit tema ema). Tema kirjanduslikuks debüüdiks oli aastal 1982 novellikogumik "Fangeliv" ("Vangi elu"). Eesti keeles on tema loomingust ilmunud aastal 2010 "Imelaps" (tõlkija Enno Turmen, originaalis "Vidunderbarn") ja aastal 2014 "Nähtamatud" (tõlkija Riina Hanso, originaalis "De Usynlige"). Mõlemad raamatud ilmusid sarjas "Põhjamaade romaan". "Fangeliv" – novellikogu (1982) "Hjertetrøbbel" – romaan (1984) "Tommy" – romaan (1985) "Det nye vannet" – romaan (1987) "Virgo" – romaan (1988) "Det kan komme noen" – novellikogu (1989) "Ursula – barnebok" (1990) "Seierherrene" – romaan (1991) "Fata Morgana" – romaan (1992) "Den høyre armen" – novellikogu (1994) "Trygve Bratteli. En fortelling" – Trygve Bratteli elulugu (1995) "Ismael" – romaan (1998) "Grenser" – romaan (1999) "Fugler og soldater" – novellikogu (2001) "Det nye vinduet" – novellikogu (2002) "Frost" – romaan (2003) "Hoggerne" – romaan (2005) "Marions slør" – romaan (2007) "Vidunderbarn" – romaan (2009) "Anger" – romaan (2011) "De Usynlige" – romaan (2013) "Hvitt Hav" – romaan (2015, eesti keeles "Valge laam", Eesti Raamat, 2016, tõlkija Riina Hanso) 2012 Doblougi preemia
Koordi mõisa kalmistu

Koordi mõisa kalmistu on kalmistu Peetri kihelkonnas Järvamaal, tänapäevase haldusjaotuse järgi Kirisaare külas Paide linnas Järva maakonnas. Kalmistu jääb Koordi mõisa südamest linnulennult umbes 900 meetri kaugusele lõunasse. Kalmistu rajasid mõisa tollased omanikud Brevernid millalgi 19. sajandil. Kalmistul asub ka tagasihoidlik paekivist kabel. Kalmistule maetute üldarv ei ole teada, praegu on see jäetud maha ja rüüstatud. Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002 Koordi mõisa kalmistu Veljo Ranniku kogus. Muinsuskaitseameti fotokogu Pärandkultuuri objekt: "Koordi hauakabel" (684:HAU:001) Eesti looduse infosüsteemis Koordi mõis ja selle kalmistu Eesti mõisaportaalis Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013
Lembit (eesnimi)

Lembit on eesti mehenimi. 2021. aasta 1. jaanuari seisuga oli Eestis eesnimi Lembit 1984 mehel. Lembit oli populaarsuselt 87. mehenimi. Lembit oli keskmiselt 67 aasta vanune (mediaanvanus oli 68). Kõige populaarsem oli eesnimi Lembit vanuserühmas 70–74, kus neid oli 10 000 elaniku kohta 47,93. Lembit Aader Lembit Aaslav-Kaasik Lembit Abo Lembit Allikmets Lembit Andresen Lembit Annus Lembit Anton Lembit Arro Lembit Avesson Lembit Eelmäe Lembit Int Lembit Juhari Lembit Kaik Lembit Kaljuvee Lembit Kesa Lembit Koik Lembit Krumm Lembit Kuhlberg Lembit Kurvits Lembit Lauri Lembit Lõhmus Lembit Lüüs Lembit Maamets Lembit Maurer Lembit Michelson Lembit Muiste Lembit Mägedi Lembit Nei Lembit Norviit Lembit Odres Lembit Oll Lembit Palm Lembit Palm (skulptor) Lembit Pedak Lembit Peegel Lembit Peterson Lembit Poverus Lembit Pung Lembit Põlma Lembit Pärn Lembit Raave Lembit Raid Lembit Raidal Lembit Rajala Lembit Rajala (näitleja) Lembit Rannu Lembit Remmelgas Lembit Remmelgas juunior Lembit Roosimölder Lembit Roostar Lembit Roots Lembit Ruga Lembit Rägo Lembit Saarnits Lembit Saarsalu Lembit Sarapuu Lembit Siimaste Lembit Sipelgas Anton Lembit Soans Lembit Sossi Lembit-Kaur Stöör Lembit Talpsepp Lembit Tedder Lembit Tolli Lembit Tõemäe Lembit Ulfsak Lembit Vahesaar Lembit Valt Lembit Veevo Lembit Verlin Lembit Virkus Lembit Visnapuu Lembit Öpik Lembit (perekonnanimi) Lembitu (eesnimi) https://www.stat.ee/nimed/Lembit
Toivo

Toivo on soome ja eesti[viide?] mehenimi. 1. jaanuari 2017 seisuga oli Eestis eesnimi Toivo 2194 mehel. Toivo oli Eestis populaarsuselt 77. mehenimi. Toivo oli keskmiselt 59 aasta vanune (mediaanvanus oli 60).[viide?] Kõige populaarsem oli eesnimi Toivo vanuserühmas 75–79, kus neid oli 10 000 elaniku kohta 46,63 ning Hiiu maakonnas, kus neid oli 10 000 elaniku kohta 40,85. 1. jaanuari 2020 seisuga oli Eestis eesnimi Toivo 2031 mehel. Toivo oli populaarsuselt 85. mehenimi. Toivo oli keskmiselt 62 aasta vanune (mediaanvanus oli 63). Kõige populaarsem oli eesnimi Toivo vanuserühmas 70–74, kus neid oli 10 000 elaniku kohta 47,26. 1. jaanuari 2023 seisuga oli eesnimi Toivo 1868 mehel. Toivo oli populaarsuselt 92. mehenimi. Lätis oli 2021. aasta 30. juuni seisuga eesnimi Toivo 9 inimesel. Toivo Aare Toivo Aavik Toivo Arnover Toivo Asmer Toivo Hollo Toivo Jürgenson Toivo Kaunismäe Toivo Kivimäki Toivo Kivisalu Toivo Kivistik Toivo Kroon Toivo Kulles Toivo Kurmet Toivo Kusmin Toivo Kärki Toivo Laitamm Toivo Luhats Toivo Luts Toivo Maimets Toivo Makk Toivo Nahkur Toivo Niiberg Toivo Nikopensius Toivo Ninnas Toivo Orav Toivo Paavle Toivo Palm Toivo Pappel Toivo Pilli Toivo Promm Toivo Rande Toivo Rattasepp Toivo Räim Toivo Suursoo Toivo Zidbäck Toivo Tammik Toivo Tasa Toivo Toomemets Toivo Tootsen Toivo Tõnson Toivo Tulev Toivo Veenre Toivo Õunap Toivo Õunapuu Toivo Ülo Raun "Arhiivikoopia". Originaali arhiivikoopia seisuga 5. august 2020. Vaadatud 1. mail 2018.{{netiviide}}: CS1 hooldus: arhiivikoopia kasutusel pealkirjana (link) https://www.stat.ee/nimed/Toivo Personvārdu datu bāze
Valdo

Valdo on eesti mehenimi. 1. jaanuari 2019 seisuga oli Eestis eesnimi Valdo 437 mehel. Valdo on Eestis populaarsuselt 288. mehenimi. Kõige populaarsem oli eesnimi Valdo vanuserühmas 50–54, kus neid on 10 000 elaniku kohta 8,2, ning Lääne-Viru maakonnas, kus neid on 10 000 elaniku kohta 6,64. Valdo oli keskmiselt 54 aasta vanune (mediaanvanus oli 53). Valdo Heinla Valdo Jahilo Valdo Matela Valdo Mäeste Valdo Pant Valdo Peetri Valdo Randpere Valdo Ruttas Valdo Tali "Arhiivikoopia". Originaali arhiivikoopia seisuga 5. august 2020. Vaadatud 10. septembril 2019.{{netiviide}}: CS1 hooldus: arhiivikoopia kasutusel pealkirjana (link)